PROJEKTS

LATVIJAS REPUBLIKAS MINISTRU KABINETS

2014.gada . Noteikumi Nr.

Rīgā (prot. Nr. , . §)

**Eiropas Ekonomikas zonas finanšu instrumenta 2009.-2014.gada perioda programmas „Nacionālā klimata politika” projektu iesniegumu atklāta konkursa „Ilgtspējīgu ēku, atjaunojamo energoresursu tehnoloģiju un inovatīvu emisiju samazinošu tehnoloģiju attīstība” nolikums**

Izdoti saskaņā ar

Eiropas Ekonomikas zonas finanšu instrumenta un

Norvēģijas finanšu instrumenta 2009.-2014.gada

perioda vadības likuma

15.panta 5. un 6.punktu

**I Vispārīgie jautājumi**

1. Noteikumi nosaka Eiropas Ekonomikas zonas finanšu instrumenta 2009.-2014.gada perioda programmas „Nacionālā klimata politika” (turpmāk – programma) projektu iesniegumu atklāta konkursa „Ilgtspējīgu ēku, atjaunojamo energoresursu tehnoloģiju un inovatīvu emisiju samazinošu tehnoloģiju attīstība” (turpmāk – konkurss) norises kārtību, tai skaitā projektu iesniegumu vērtēšanas kritērijus un projektu iesniegumu vērtēšanas kārtību, prasības projektu iesniedzējiem, kā arī finansējuma piešķiršanas, projektu īstenošanas un uzraudzības kārtību.

2. Konkursa mērķis ir ieviest un demonstrēt zema oglekļa dioksīda (turpmāk – CO2) risinājumus – energoefektīvas tehnoloģijas un risinājumus ilgtspējīgām ēkām, atjaunojamo energoresursu tehnoloģiju izmantošanu enerģijas ražošanai un citas jaunās (inovatīvas) tehnoloģijas (tajā skaitā tehnoloģiskos procesus) vai produktus (tajā skaitā preces un pakalpojumus), kas samazina CO2 emisijas Latvijas Republikā.

3. Projektu īsteno Latvijas Republikas teritorijā.

4. Projekta iesniedzējs ir Latvijas Republikas tiešās vai pastarpinātās pārvaldes iestāde, Latvijas Republikā reģistrēta biedrība vai nodibinājums, kā arī Latvijas Republikā reģistrēts komersants.

5. Konkursa ietvaros pieejamais programmas līdzfinansējums ir 5 000 000 *euro*, tai skaitā:

5.1. šo noteikumu 8.1. apakšpunktā noteiktajai atbalsta jomai 3 000 000 *euro*;

5.2. šo noteikumu 8.2. apakšpunktā noteiktajai atbalsta jomai 1 000 000 *euro*;

5.3. šo noteikumu 8.3. apakšpunktā noteiktajai atbalsta jomai 1 000 000 *euro*.

6. Ja šo noteikumu 5.1. vai 5.3. apakšpunktos noteiktais programmas līdzfinansējums netiek izlietots vai arī tas nav pietiekošs pēdējā projekta īstenošanai pilnā apmērā saskaņā ar 8.1. vai 8.3. apakšpunktā norādīto atbalsta jomām pieejamo finansējumu, to novirza šo noteikumu 8.2. apakšpunktā norādītajai atbalsta jomai.

7. Konkursa ietvaros apstiprināto projektu aktivitāšu īstenošanas laiks ir ne vēlāk kā līdz 2016.gada 30.aprīlim.

8. Konkursa ietvaros atbalsta šādas projekta jomas:

8.1. energoefektivitātes pasākumu īstenošana un atjaunojamo energoresursu tehnoloģiju uzstādīšana, veicot zema enerģijas patēriņa ēku būvniecību, kā arī esošu ēku rekonstrukciju;

8.2. atjaunojamo energoresursu tehnoloģiju izmantošana siltumenerģijas un elektroenerģijas ražošanai;

8.3. inovatīva (jauna) produkta vai tehnoloģijas izveide, testēšana un demonstrēšana, kā arī esošas tehnoloģijas pilnveidošana, testēšana un demonstrēšana siltumnīcefekta gāzu emisiju samazināšanai ne – emisijas kvotu tirdzniecības sistēmas (turpmāk – ne - ETS) sektorā, ja tas atbilst Komisijas 2008.gada 6.augusta Regulu (EK) Nr.[800/2008](http://pro.nais.lv/naiser/esdoc.cfm?esid=32008R0800), kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula)[OV L 214 , 09/08/2008]  (turpmāk – Komisijas regula Nr.[800/2008](http://pro.nais.lv/naiser/esdoc.cfm?esid=32008R0800)) 30.panta 4.punktam. Par inovatīva (jauna) produkta vai tehnoloģijas izveidi tiek uzskatīti – jauni zinātniski un tehnoloģiski produkti vai tehnoloģijas, kuru izstrādi raksturo padziļināta nozares izpratne, zinātnisku metožu pielietojums, kā arī starptautiska mēroga produktu vai tehnoloģiju patentēšana (turpmāk-eksperimentālā izstrāde).

9. Šo noteikumu 8.1.apakšpunktā minētās jomas ietvaros projektu var iesniegt par ēkām, kas saskaņā ar normatīvajiem aktiem par būvju klasifikāciju, atbilst kādai no šādām ēku klasēm:

9.1. skolas, universitātes un zinātniskajai pētniecībai paredzētās ēkas (kods 1263) (jaunbūve vai ēkas rekonstrukcija);

9.2.    ēkas plašizklaides pasākumiem (kods 1261) (jaunbūve vai ēkas rekonstrukcija). Attiecināms tikai uz ēkām, kurās tiek īstenotas Kultūras institūciju likuma 2. panta otrajā daļā noteiktās funkcijas;

9.3. muzeji un bibliotēkas (kods 1262) (jaunbūve vai ēkas rekonstrukcija);

9.4. sporta ēkas (kods1265) (jaunbūve vai ēkas rekonstrukcija).

10. Šo noteikumu 8.3.apakšpunktā minētās jomas ietvaros neatbalsta eksperimentālo izstrādi, kas ietver regulāru vai ierastu izmaiņu veikšanu produktos, ražošanas līnijās, ražošanas procesos, esošajos pakalpojumos vai citās operācijās darbības procesā, pat tad, ja šādas izmaiņas nozīmē uzlabojumus.

**II. Finansējuma apmēra noteikšana**

11. Vienam projektam pieejamais programmas līdzfinansējums ir:

11.1. 175 000 *euro* līdz 1 000 000 *euro* – šo noteikumu 8.1.apakšpunktā noteiktās atbalsta jomas projektam;

11.2. 175 000 *euro* līdz 500 000 *euro –* šo noteikumu 8.2. apakšpunktā noteiktās atbalsta jomas projektam;

11.3. 175 000 *euro* līdz 300 000 *euro* – šo noteikumu 8.3. apakšpunktā noteiktās atbalsta jomas projektam.

12. Programmas līdzfinansējumu komersantiem sniedz šādi:

12.1. šo noteikumu 8.1.apakšpunktā minētajai jomai – atbilstoši Komisijas regulas Nr.[800/2008](http://pro.nais.lv/naiser/esdoc.cfm?esid=32008R0800) 21.panta un 23.panta nosacījumiem;

12.2. šo noteikumu 8.2.apakšpunktā minētajai jomai – atbilstoši Komisijas regulas Nr.[800/2008](http://pro.nais.lv/naiser/esdoc.cfm?esid=32008R0800) 23.panta nosacījumiem;

12.3. šo noteikumu 8.3.apakšpunktā minētajai jomai – atbilstoši Komisijas Regulas Nr.[800/2008](http://pro.nais.lv/naiser/esdoc.cfm?esid=32008R0800) 31.panta nosacījumiem eksperimentālajai izstrādei;

12.4. šo noteikumu 26.1. – 26.5., 27.1. - 27.2.apakšpunktā un 28.5.apakšpunktā minētās izmaksas – atbilstoši Komisijas regulas Nr.800/2008 26.panta nosacījumiem atbalstam konsultācijām mazajiem un vidējiem komersantiem.

13. Konkursa ietvaros maksimāli pieļaujamā programmas atbalsta intensitāte no projekta kopējām attiecināmajām izmaksām nepārsniedz:

13.1. šo noteikumu 8.1. un 8.2.apakšpunktā minētajās atbalsta jomās:

13.1.1. 65 % – mikro (sīkajiem) un mazajiem komersantiem;

13.1.2. 55 % – vidējiem komersantiem;

13.1.3. 45 % – lielajiem komersantiem;

13.1.4. 85 % - tiešām vai pastarpinātām pārvaldes iestādēm; 13.1.5. 90 % - biedrībām, nodibinājumiem;

13.2. šo noteikumu 8.3.apakšpunktā minētajā atbalsta jomā - visus projektu iesniedzējus vērtē kā komersantus atbilstoši Komisijas regulas Nr.[800/2008](http://pro.nais.lv/naiser/esdoc.cfm?esid=32008R0800) 1.pielikumam un uz tiem attiecināmas Komisijas regulas Nr.[800/2008](http://pro.nais.lv/naiser/esdoc.cfm?esid=32008R0800) 31.panta 3.punkta „c” apakšpunktā un 4.punkta „a” apakšpunktā noteiktās atbalsta intensitātes, kas nepārsniedz no projekta kopējām attiecināmajām izmaksām:

13.2.1. 45 % – mikro (sīkajiem) un mazajiem komersantiem;

13.2.2. 35 % – vidējiem komersantiem;

13.2.3. 25 % – lielajiem komersantiem.

14. Atbalsta intensitāti komersantiem šo noteikumu [8.3.apakšpunktā](http://likumi.lv/doc.php?id=234664#p8) minētajā atbalsta jomā palielina par papildu 15 %, ja tiek izpildīts vismaz viens no šādiem nosacījumiem:

14.1. projekts paredz vismaz divu neatkarīgu komersantu efektīvu sadarbību (apakšuzņēmumu līgumus neuzskata par efektīvu sadarbību), no kuriem vismaz viens ir mazais vai vidējais komersants un neviens no projektā iesaistītajiem komersantiem nesedz vairāk par 60 % no projekta kopējām attiecināmajām izmaksām, neiekļaujot programmas līdzfinansējumu. Atbalsta intensitāti nosaka katram atbalsta saņēmējam;

14.2. projekts ietver komersanta un pētniecības organizācijas sadarbību un pētniecības organizācija sedz vismaz 10 % no projekta kopējām attiecināmajām izmaksām, un tai ir tiesības publicēt projekta ietvaros veikto pētījumu rezultātus.

15. Ja tiešās vai pastarpinātās pārvaldes iestādes, biedrības vai nodibinājuma šo noteikumu 8.1.apakšpunktā un 8.2.apakšpunktā minētajā atbalsta jomā iesniegtais projekta iesniegums tiek kvalificēts kā komercdarbības atbalsta projekts, Valsts reģionālās attīstības aģentūra (turpmāk – aģentūra) piemēro šo noteikumu nosacījumus, kas attiecas uz komersantiem.

**III. Prasības projekta iesniedzējam**

16. Projekta iesniedzējs var pretendēt uz finansējuma saņemšanu konkursa ietvaros, ja:

16.1. projekta iesniegums aģentūrā ir iesniegts noteiktajā termiņā;

16.2. projekta iesniedzējs ir komersants, kurš atbilst mikro (sīkā), mazā, vidējā komersanta vai lielā komersanta definīcijai atbilstoši Komisijas regulas Nr. [800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML) 1.pielikumam (ja attiecināms);

16.3. projektā iekļautās aktivitātes plānots īstenot uz zemes vai ēkās, kas ir:

16.3.1. projekta iesniedzēja īpašumā vai ilgtermiņa nomā;

16.3.2. uz normatīvā akta, līguma vai iestādes lēmuma pamata nodota projekta iesniedzējam lietojumā vai valdījumā (attiecas, ja projekta iesniedzējs ir tiešās vai pastarpinātās pārvaldes iestāde);

16.4. šo noteikumu 16.3.1. un 16.3.2.apakšpunktā noteiktajos gadījumos īpašumtiesības vai nomas tiesības ir nostiprinātas vai līdz projekta līguma noslēgšanai tiks nostiprinātas zemesgrāmatā uz laiku, kas nav mazāks par pieciem gadiem pēc projekta pabeigšanas;

16.5. ēku izmanto pašvaldības autonomo funkciju nodrošināšanai (attiecināms uz pašvaldību, kas īsteno projektu šo noteikumu 8.1. un 8.2.apakšpunktā minētajās jomās);

16.6. projektā iekļautās aktivitātes plānots īstenot ēkās, kurās vismaz divus pēdējos kalendāros gadus pirms projekta iesnieguma iesniegšanas aģentūrā, ir veikta jebkāda saimnieciskā darbība (attiecināms uz komersantiem, ja īsteno projektu šo noteikumu 8.1. un 8.2. apakšpunktā minētājās jomās).

17. Uz finansējumu projekta īstenošanai nevar pretendēt, ja:

17.1. projektā iekļautās aktivitātes plānots īstenot iekārtās, kas ir iesaistītas Eiropas Savienības emisijas kvotu tirdzniecības sistēmā saskaņā ar likumu „Par piesārņojumu”;

17.2. projekta iesniedzēja interesēs fiziska persona ir izdarījusi noziedzīgu nodarījumu, kas skāris Latvijas Republikas vai Eiropas Savienības finanšu intereses, un projekta iesniedzējam saskaņā ar Krimināllikumu ir piemēroti piespiedu ietekmēšanas līdzekļi;

17.3. projekta iesniedzējam ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*;

17.4. pret projekta iesniedzēju ir vērsta prasība par līdzekļu atgūšanu no citām valsts atbalsta programmām vai projektiem saskaņā ar iepriekšēju Eiropas Komisijas lēmumu, ar ko atbalsts tiek atzīts par nelikumīgu un nesaderīgu ar kopējo tirgu;

* 1. projekta iesniedzējs ir sodīts par Latvijas Administratīvo pārkāpumu kodeksa 189.²panta trešajā daļā minētā administratīvā pārkāpuma vai Krimināllikuma 280.panta otrajā daļā minētā noziedzīgā nodarījuma izdarīšanu vai tam ir piemēroti piespiedu ietekmēšanas līdzekļi (ja projekta iesniedzējs ir privāto tiesību juridiska persona) par minētā noziedzīgā nodarījuma izdarīšanu;

17.6. projektā plānots ražot enerģiju hidroelektrostacijās vai koģenerācijas stacijās;

17.7. projekta iesniedzējs plāno īstenot projektu kādā no neatbalstāmajām nozarēm saskaņā ar Komisijas regulas Nr. 800/2008 1.panta 3.punktu. Ja kāda no nozarēm, kurā darbojas projekta iesniedzējs, nav atbalstāma atbilstoši Komisijas regulas Nr. 800/2008 1.panta 3.punktam un projekta iesniedzējs pretendē uz projekta īstenošanu atbalstāmajā nozarē, projekta iesniedzējs nodrošina atbalstāmās nozares projekta īstenošanas finanšu plūsmas skaidru nodalīšanu no citu projekta iesniedzēja darbības nozaru finanšu plūsmām projekta īstenošanas laikā un piecus gadus pēc projekta īstenošanas;

17.8. projekta iesniedzējs vai projekta partneris ir komersants, kas atbilst grūtībās nonākuša komersanta statusam:

17.8.1. mikro (sīkais), mazais vai vidējais komersants ir uzskatāms par grūtībās nonākušu, ja tas atbilst Komisijas regulas Nr. 800/2008 1.panta 7.punktā minētajiem nosacījumiem;

17.8.2. lielais komersants ir uzskatāms par grūtībās nonākušu, ja tam:

17.8.2.1. ar tiesas spriedumu ir pasludināts maksātnespējas process vai ar tiesas spriedumu tiek īstenots tiesiskās aizsardzības process vai ar tiesas lēmumu tiek īstenots ārpustiesas tiesiskās aizsardzības process, komersants atrodas sanācijas procesā vai tā saimnieciskā darbība ir izbeigta;

17.8.2.2. projekta iesnieguma iesniegšanas dienā zaudējumi pārsniedz pusi no pamatkapitāla un pēdējo 12 mēnešu laikā – ceturtdaļu no pamatkapitāla, kā arī konstatējamas šo noteikumu 17.8.2.4. apakšpunktā minētās pazīmes;

17.8.2.3. projekta iesnieguma iesniegšanas dienā saskaņā ar pēdējo divu noslēgto finanšu gadu pārskatiem un pēdējo pieejamo operatīvo pārskatu uz projekta iesnieguma iesniegšanas brīdi ir novērojamas grūtībās nonākuša komersanta pazīmes – zaudējumu pieaugums, apgrozījuma samazināšanās, naudas plūsmas samazināšanās, parādu pieaugums, procentu maksājumu celšanās, gatavās produkcijas krājumu pieaugums, zems likviditātes koeficients, krītoša vai nulles aktīvu vērtība un konstatējamas šo noteikumu 17.8.2.4. apakšpunktā minētās pazīmes;

17.8.2.4. nav iespēju nosegt zaudējumus no saviem līdzekļiem vai ar līdzekļiem, ko tas spēj iegūt no saviem biedriem, akcionāriem, dalībniekiem vai kreditoriem, un tas nespēj apturēt zaudējumus, kuri bez valsts iestāžu ārējās iejaukšanās īstermiņā vai vidējā termiņā novedīs komersantu līdz nespējai turpināt darbību;

17.9. projekta iesniegumā plānotās attiecināmās izmaksas tiek vai ir tikušas finansētas no Eiropas Ekonomikas zonas finanšu instrumenta vai citiem finanšu līdzekļiem;

17.10. Ekonomikas ministrija ir pieņēmusi lēmumu par tiesību piešķiršanu komersantam pārdot saražoto elektroenerģiju obligāti iepērkamā elektroenerģijas apjoma veidā vai par tiesību piešķiršanu tam saņemt garantētu maksu par elektrostacijā uzstādīto elektrisko jaudu un lēmums ir spēkā esošs (attiecināms, ja projekta ietvaros īsteno šo noteikumu 22.8. un 23.2. apakšpunktā noteiktās aktivitātes**).**

18. Šo noteikumu 8.punktā minētajās jomās projekta iesniedzējs projektu īsteno patstāvīgi vai kopā ar vienu vai vairākiem projekta partneriem (turpmāk – projekta partneris). Projekta partneris var būt no donorvalstīm (Norvēģijas Karalistes, Īslandes un Lihtenšteinas Firstistes) un Eiropas Ekonomikas zonas finanšu instrumenta saņēmējvalstīm (Bulgārija, Čehija, Grieķija, Igaunija, Kipra, Latvija, Lietuva, Malta, Polija, Portugāle, Rumānija, Slovākija, Slovēnija, Spānija un Ungārija).

19. Projekta partneris, ja tas ir komersants, atbilst mikro (sīkā ), mazā vai vidējā komersanta kategorijai saskaņā ar Komisijas regulas Nr.[800/2008](http://pro.nais.lv/naiser/esdoc.cfm?esid=32008R0800) 1.pielikumā iekļautajiem nosacījumiem mikro (sīkajam), mazajam vai vidējam komersantam vai lielā komersanta kategorijai saskaņā ar Komisijas regulas Nr.[800/2008](http://pro.nais.lv/naiser/esdoc.cfm?esid=32008R0800) 2.panta 8.punktu.

20. Ja projekts tiek īstenots partnerībā, projekta iesniedzējs iesniedz partnerības apliecinājumu un projekta partnerības līguma projektu latviešu valodā (attiecināms, ja partneris ir no Latvijas), angļu valodā (attiecināms, ja ir ārvalstu partneris). Partnerības līguma projektā iekļauj vismaz šādu informāciju:

20.1. pušu atbildība, pienākumi un tiesības, tai skaitā projekta īstenošanas gaitā izmantoto un radīto intelektuālo un materiālo labumu īpašumtiesības;

20.2. finanšu nosacījumi, tai skaitā projekta partnerim paredzēto programmas līdzfinansējuma daļu un izmaksu attiecināmības nosacījumi;

20.3. nosacījumi valūtas konvertācijas izdevumiem un to kompensācijas kārtībai;

20.4. pārbaužu un auditu veikšanas nosacījumi;

20.5. projekta partnera īstenoto aktivitāšu detalizēts budžets, norādot vienības un vienas vienības izmaksas, finanšu plūsmu;

20.6. strīdu risināšanas kārtība.

21. Projekta iesniedzējs un projekta partneris ir tieši iesaistīti projekta īstenošanā, tie nevar darboties kā starpnieki, kuri projekta īstenošanu veic nevis pamatā ar saviem cilvēkresursiem (pastāvīgiem vai piesaistītiem), bet lielāko daļu aktivitāšu vai finansējuma nodod apakšuzņēmējiem.

**III. Konkursa ietvaros atbalstāmās aktivitātes, attiecināmās un neattiecināmās izmaksas**

22. Šo noteikumu 8.1.apakšpunktā minētai jomai atbalstāmās projekta aktivitātes ir:

22.1. energoaudita pārskata sagatavošana un tehniskās apsekošanas atzinuma izstrāde (ēkas rekonstrukcijas projektā), un ēkas enerģijas patēriņa aprēķina veikšana jaunbūves projektā;

22.2. būvprojekta un tehniskās dokumentācijas sagatavošana un saskaņošana ēku energoefektivitāti un būvniecību regulējošajos normatīvajos aktos noteiktajā kārtībā;

22.3. būvniecības tāmes izstrāde;

22.4.zvērināta revidenta atzinuma sagatavošana (attiecas tikai uz komersantiem);

22.5. zema enerģijas patēriņa ēku būvniecība;

22.6. energoefektivitāti paaugstinošu rekonstrukcijas darbu veikšana;

22.7. siltumapgādes sistēmas maiņa no fosilajiem energoresursiem uz atjaunojamiem energoresursiem – saules kolektori, granulu vai šķeldas apkures katli, siltumsūkņi ar transformācijas koeficientu, kas atbilst šo noteikumu [1.pielikuma](http://likumi.lv/doc.php?id=224137#piel1) tabulai, iegāde, uzstādīšana un pieslēgšana, ja iekārtas uzstādītā nominālā siltuma jauda pēc projekta īstenošanas nepārsniedz aprēķināto nepieciešamo jaudu apkures un karstā ūdens apgādes nodrošināšanai vairāk nekā par 10 %;

22.8. elektroenerģijas ražošanas tehnoloģiju – vēja elektrostaciju ar maksimālo uzstādīto jaudu  un saules elektrostaciju ar maksimālo uzstādīto jaudu  –  iegāde, būvniecības darbi, uzstādīšana un pieslēgšanas elektriskajai sistēmai;

22.9. ēkas norobežojošo konstrukciju pārbaude būvniecības stadijā (gaiscaurlaidības testu un termofotografēšanas veikšana);

22.10. projekta demonstrēšanas (informatīvi pasākumi, stendu vai ekspozīciju izveide, kuri skaidro un palīdz izprast projekta īstenošanas laikā sasniegto enerģijas ietaupījumu un CO2 emisiju samazinājumu (turpmāk – demonstrēšanas pasākumi)) un publicitātes pasākumi.

23. Šo noteikumu 8.2.apakšpunktā minētai jomai atbalstāmās projekta aktivitātes ir:

23.1. siltumapgādes sistēmas maiņa no fosilajiem energoresursiem uz atjaunojamiem energoresursiem – saules kolektori, granulu vai šķeldas apkures katli, siltumsūkņu ar transformācijas koeficientu, kas atbilst šo noteikumu [1.pielikuma](http://likumi.lv/doc.php?id=224137#piel1) tabulai, iegāde, uzstādīšana un pieslēgšana, ja iekārtas uzstādītā nominālā siltuma jauda pēc projekta īstenošanas nepārsniedz aprēķināto nepieciešamo jaudu apkures un karstā ūdens apgādes nodrošināšanai vairāk nekā par 10%;

23.2. elektroenerģijas ražošanas tehnoloģiju – vēja elektrostaciju ar maksimālo uzstādīto jaudu  un saules elektrostaciju ar maksimālo uzstādīto jaudu   –  iegāde, būvniecības darbi, uzstādīšana un pieslēgšanas elektriskajai sistēmai;

23.3. dokumentācijas sagatavošana un saskaņošana būvniecību regulējošajos normatīvajos aktos noteiktā kārtībā;

23.4. būvniecības tāmes sagatavošana;

23.5. projekta demonstrēšanas un publicitātes pasākumi;

24. Šo noteikumu 8.3.apakšpunktā minētai jomai atbalstāmās projekta aktivitātes ir:

24.1.produkta vai tehnoloģijas izveide, testēšana un demonstrēšana, pie nosacījuma, ka produktam un tehnoloģijai ir siltumnīcefekta gāzu emisiju samazinājuma ne – ETS sektorā potenciāls un ir praktiska pielietojuma iespējas;

24.2.esošas tehnoloģijas pilnveidošana, testēšana un demonstrēšana siltumnīcefekta gāzu emisiju samazināšanai ne – ETS sektorā;

24.3. projekta demonstrēšanas un publicitātes pasākumi;

25. Projektu izmaksas ir attiecināmas, ja tās:

25.1.ir faktiski radušās līdzfinansējuma saņēmējam vai projekta partnerim izmaksu attiecināmības periodā, kas norādīts projekta līgumā:

25.1.1.šo noteikumu 26.6. – 26.12. apakšpunktā, 27.3. – 27.5. apakšpunktā un 28. – 29.punktā minētās izmaksas ir radušās pēc līguma ar aģentūru noslēgšanas, taču ne vēlāk kā līdz projekta īstenošanas termiņa beigām;

25.1.2. šo noteikumu 26.1.-26.5., 27.1.-27.2. un 28.5.apakšpunktā norādītās izmaksas ir radušās pēc šo noteikumu spēkā stāšanās dienas un:

25.1.2.1. mikro (sīkā), mazā vai vidējā komersanta gadījumā atbilst Komisijas regulas Nr. 800/2008 8.panta 2.punkta prasībām;

25.1.2.2. lielo uzņēmumu gadījumā atbilst Komisijas regulas Nr.800/2008 8.panta 3.punkta prasībām;

25.2. ir saistītas ar projekta mērķi, nepieciešamas projekta rezultātu sasniegšanai un ir paredzētas apstiprinātā projekta budžetā;

25.3. ir samērīgas un nepieciešamas projekta īstenošanai;

25.4. ir izlietotas vienīgi projekta mērķu un rezultātu sasniegšanai un ir veiktas, ievērojot izmaksu lietderības, ekonomiskuma, efektivitātes, kā arī nekustāmo kultūras pieminekļu aizsardzības prasības, ja ēka ir valsts aizsargājams kultūras piemineklis vai tā daļa;

25.5.ir iekļautas attaisnojuma dokumentos grāmatvedībā, apmaksātas un pakalpojumi ir sniegti vai preces ir piegādātas projekta līgumā noteiktajā izmaksu attiecināmības periodā. Izmaksas, par kurām rēķins izrakstīts izmaksu attiecināmības perioda pēdējā mēnesī, arī tiek uzskatītas par attiecināmajām izmaksām, ja maksājums par sniegtajiem pakalpojumiem vai piegādātajām precēm ir veikts 30 dienu laikā pēc attiecināmības perioda beigu datuma;

25.6. ir uzskaitītas līdzfinansējuma saņēmēja vai projekta partnera grāmatvedības un nodokļu uzskaites reģistros, ir identificējamas, nodalītas no pārējām izmaksām un pārbaudāmas, un tās apliecina attiecīgu attaisnojuma dokumentu oriģināli;

25.7. ir norādītas projekta starpposma vai noslēguma pārskatā, pievienojot projekta līgumā noteikto dokumentu kopijas (tajā skaitā, projekta ietvaros noslēgtajiem līgumiem, darbu pieņemšanas un nodošanas aktiem, rēķiniem, maksājuma uzdevumiem);

25.8. ir iekļautas kā amortizējamie ilgtermiņa ieguldījumi komersanta, tiešās vai pastarpinātās pārvaldes iestādes, biedrības vai nodibinājuma, kuras uzskaitē atrodas projektā iekļauta ēka, aktīvos;

25.9. atbilst šo noteikumu 30. un 31.punktā noteiktajiem nosacījumiem.

26.Šo noteikumu 8.1.apakšpunktā minētajai jomai projekta iesniedzējiem un projekta partneriemattiecināmās izmaksas ir:

26.1. energoaudita pārskata, tehniskās apsekošanas atzinuma un ēkas enerģijas patēriņa aprēķina sagatavošanas izmaksas;

26.2. būvniecības tāmes izstrādes izmaksas;

26.3. dokumentācijas sagatavošanas un saskaņošanas izmaksas būvniecību regulējošajos normatīvajos aktos noteiktā kārtībā;

26.4. būvuzraudzības un autoruzraudzības izmaksas;

26.5.zvērināta revidenta atzinuma sagatavošanas izmaksas (attiecas tikai uz komersantiem);

26.6. būvniecības izmaksas jaunbūvei, pie nosacījuma, ka tās ir saistītas ar šo noteikumu 22.5. apakšpunktā noteiktām atbalstāmām aktivitātēm;

26.7. būvdarbu izmaksas ēkas rekonstrukcijai, pie nosacījuma, ka tās ir saistītas ar šo noteikumu 22.6.apakšpunktā noteiktām atbalstāmām aktivitātēm;

26.8. siltumenerģijas ražošanas tehnoloģiju – saules kolektoru, siltumsūkņu, granulu vai šķeldas apkures katlu – iegādes, piegādes, uzstādīšanas un pieslēgšanas izmaksas, ja tādā veidā tiek nodrošināta siltumapgādes sistēmas maiņa, pārejot no fosilajiem energoresursiem uz atjaunojamiem energoresursiem;

26.9. elektroenerģijas ražošanas tehnoloģiju izmaksas– vēja elektrostaciju un saules elektrostaciju – iegāde, būvniecības darbi, uzstādīšana un pieslēgšana elektriskajai sistēmai, ja elektropārvades līnija, elektroietaises (un tamlīdzīgi) paliek projekta iesniedzēja īpašumā;

26.10. projekta ietvaros piesaistīto speciālistu apmācība, ja speciālistu apmācības izmaksas sastāda daļu no pamatlīdzekļa vērtības;

26.11. izmaksas, kas saistītas ar ēkas norobežojošo konstrukciju pārbaudi būvniecības stadijā, gaiscaurlaidības testu, kurš veikts atbilstoši gaiscaurlaidības testa mērīšanu regulējošajiem normatīvajiem aktiem, un termofotografēšanu;

26.12. pievienotās vērtības nodokļa maksājumi, ja tie nav atgūstami no valsts budžeta.

27. Šo noteikumu 8.2.apakšpunktā minētajai jomai projekta iesniedzējiem un projekta partneriem attiecināmās izmaksas ir:

27.1. dokumentācijas sagatavošanas un saskaņošanas būvniecību regulējošajos normatīvajos aktos noteiktajā kārtībā;

27.2. būvniecības tāmes sagatavošanas izmaksas, būvuzraudzības un autoruzraudzības izmaksas;

27.3. atjaunojamo energoresursu izmantošanai paredzēto tehnoloģiju – saules kolektoru, biomasas granulu un šķeldas katlu, siltuma sūkņu, saules elektrostaciju un vēja elektrostaciju iegādes, būvniecības, uzstādīšanas un ieregulēšanas izmaksas, kas tieši saistītas ar to darbības nodrošināšanu (tai skaitā projekta ietvaros piesaistīto speciālistu apmācība, ja speciālistu apmācības izmaksas sastāda daļu no pamatlīdzekļa vērtības (tās grāmato kopā ar pamatlīdzekli), un tehnoloģiju pieslēgšana elektriskajai sistēmai, ja elektropārvades līnija, elektroietaises paliek projekta iesniedzēja īpašumā;

27.4. būvdarbu veikšanas izmaksas, kas tieši saistītas ar atbalstāmajām aktivitātēm;

27.5. pievienotās vērtības nodokļa maksājumi, ja tie nav atgūstami no valsts budžeta.

28. Šo noteikumu 8.3.apakšpunktā minētajai atbalsta jomai projekta iesniedzējiem un projekta partneriem attiecināmās izmaksas ir:

28.1. projekta īstenošanā iesaistītā personāla (piemēram, pētnieku, zinātniski tehniskā personāla un palīgpersonāla (turpmāk – personāls)) atalgojums un ar to saistītās izmaksas, kas nepārsniedz atbilstošas kvalifikācijas un profila personāla vidējā atalgojuma izmaksas attiecīgajā valstī, ja ar projekta īstenošanā iesaistīto personālu slēdz darba līgumu;

28.2. darba devēja veiktās valsts sociālās apdrošināšanas obligātās iemaksas par projekta īstenošanā iesaistīto personālu;

28.3. personāla pakalpojumu izmaksas atbilstoši vidējām tirgus cenām, ja ar personālu slēdz uzņēmuma vai pakalpojuma līgumu (līguma summā iekļauj visas nepieciešamās atbalstošās izmaksas pakalpojumu nodrošināšanai, un projekta budžetā tās atsevišķi neplāno);

28.4. projekta īstenošanā iesaistītā personāla komandējumu (darba braucienu) izmaksas, kuras ir attiecināmas saskaņā ar normatīvajiem aktiem par kārtību, kādā atlīdzināmi ar komandējumiem saistītie izdevumi;

28.5. ārējo pakalpojumu izmaksas, kas bijušas nepieciešamas, lai sasniegtu projekta mērķi (piemēram, juridiskie pakalpojumi, grāmatvedības pakalpojumi);

28.6. līgumpētījumu, tehnisko zināšanu un patentu vai to licenču tirgus izmaksas, ja darījums ir veikts konkurences apstākļos un tajā nav konstatētas slepenas norunas pazīmes. Ja licenču un patentu darbības laiks pārsniedz laiku, kas nepieciešams šo noteikumu 8.3.apakšpunktā minētās jomas aktivitāšu īstenošanai, par attiecināmām izmaksām uzskatāmas tikai licenču un patentu amortizācijas izmaksas, kuras aprēķinātas saskaņā ar grāmatvedības uzskaiti reglamentējošiem normatīvajiem aktiem;

28.7. aprīkojuma un tehnoloģisko iekārtu iegādes izmaksas, ja tās atbilst vidējām tirgus cenām, un to iegāde ir nepieciešama projekta mērķu sasniegšanai. Ja nepieciešamā aprīkojuma un tehnoloģisko iekārtu (tai skaitā instrumentu) izmantošanas laiks projektā neaptver šo instrumentu un iekārtu lietderīgās lietošanas visu laiku, par attiecināmajām izmaksām uzskatāmas tikai amortizācijas izmaksas, kas atbilst projekta termiņam, un tās aprēķina saskaņā ar grāmatvedības uzskaiti reglamentējošiem normatīvajiem aktiem;

28.8. materiālu un izejvielu izmaksas, ja to iegāde ir nepieciešama projekta mērķu sasniegšanai;

28.9. pievienotās vērtības nodokļa maksājumi, ja tie nav atgūstami no valsts budžeta.

29. Papildus šo noteikumu 26., 27. un 28.punktā minētajām attiecināmajām izmaksām, tiešām vai pastarpinātām pārvaldes iestādēm, biedrībām un nodibinājumiem, ja tās neīsteno ar saimniecisku darbību saistītu projektu, šo noteikumu 8.punktā noteiktajām atbalsta jomām attiecināmās izmaksas ir:

29.1. publicitātes un demonstrēšanas pasākumu izmaksas, tai skaitā ēkas energoefektivitātes pagaidu sertifikāta (tikai šo noteikumu 8.1. punktā noteiktajai atbalsta jomai) (pēc būves nodošanas ekspluatācijā) izgatavošanas un uzstādīšanas izmaksas;

29. 2. projekta administratīvās izmaksas, kas ietver:

29.2.1. projekta administratīvā personāla atlīdzību – darba alga, slimības nauda (darbnespējas lapa A), ikgadējais atvaļinājums;

29.2.2. darba devēja veiktās valsts sociālās apdrošināšanas obligātās iemaksas;

29.2.3. projekta administrēšanā iesaistītā personāla vietējo un ārvalstu komandējumu (darba braucienu) izmaksas, kuras ir attiecināmas saskaņā ar normatīvajiem aktiem par kārtību, kādā atlīdzināmi ar komandējumu saistītie izdevumi;

29.2.4. izmaksas administratīvo funkciju nodrošināšanai:

29.2.4.1. tehniskā aprīkojuma nomas izmaksas;

29.2.4.2. sakaru pakalpojumu izmaksas (piemēram, telekomunikācijas, internets, pasta pakalpojumi);

29.2.4.3. kancelejas un biroja preču izmaksas.

30. Projekta attiecināmajām izmaksām ir noteikti šādi nosacījumi:

30.1. energoaudita pārskata, tehniskās apsekošanas atzinuma un ēkas enerģijas patēriņa aprēķina sagatavošanas, zvērināta revidenta atzinuma sagatavošanas, dokumentācijas sagatavošanas un saskaņošanas būvniecību regulējošajos normatīvajos aktos noteiktā kārtībā, tāmes izstrādes, būvuzraudzības un autoruzraudzības izmaksu kopējā summa nepārsniedz 10% no projektā plānotajām kopējām attiecināmajām izmaksām;

30.2. pieslēguma izmaksas elektriskajai sistēmai šo noteikumu 26.9. un 27.3. apakšpunktā minētajām elektroenerģiju ražojošām tehnoloģijām nepārsniedz 10% no projekta attiecināmajām izmaksām;

30.3. projekta administratīvās izmaksas, publicitātes un demonstrēšanas pasākumu izmaksas, tai skaitā ēkas energoefektivitātes pagaidu sertifikāta (pēc būves nodošanas ekspluatācijā) izgatavošanas un uzstādīšanas izmaksas nepārsniedz 10 % no projekta attiecināmajamizmaksām;

30.4. ja projekta iesniedzējs ir komersants:

30.4.1.šo noteikumu 26.6.un 26.7.apakšpunktā minētās izmaksas atbilst Komisijas Regulas Nr.800/2008 21.panta 3.punkta prasībām, īstenojot šo noteikumu 22.5. un 22.6. apakšpunktā norādītās aktivitātes;

30.4.2. šo noteikumu 26.8., 26.9., 27.3.apakšpunktā minētās izmaksas atbilst Komisijas Regulas Nr.800/2008 23.panta 3.punkta prasībām, īstenojot šo noteikumu 22.7., 22.8., 23.1. un 23.2.apakšpunktā norādīto aktivitāti;

30.4.3. šo noteikumu 28.1. – 28.6. apakšpunktā minētās izmaksas atbilst Komisijas Regulas Nr.800/2008 31.panta prasībām, īstenojot šo noteikumu 24.1. un 24.2.apakšpunktā norādīto aktivitāti;

30.4.4. būvuzraudzības un autoruzraudzības izmaksas tiek iegrāmatotas kā veiktās ieguldījuma izmaksas, īstenojot šo noteikumu 22.5. – 22.8. un 23.1.-23.2. apakšpunktā norādīto aktivitāti;

30.4.5. šo noteikumu 26.1. - 26.5., 27.1. – 27.2. un 28.5. apakšpunktā minētās izmaksas atbilst Komisijas Regulas Nr.800/2008 26.panta 2.un 3.punkta prasībām un ir attiecināmas 50 % apmērā;

30.4.6. šo noteikumu [8.1.apakšpunktā](http://likumi.lv/doc.php?id=224551#p20) minētai jomai par attiecināmām izmaksām, uzskata projekta iesniedzēja papildu izmaksas (atbilstoši Komisijas regulas Nr. [800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML) 21.panta 3.punkta prasībām), lai sasniegtu augstāku energotaupības līmeni nekā noteikts Kopienas standartos, un projekta iesniedzēja papildu izmaksas (atbilstoši Komisijas regulas Nr. [800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML) 23.panta 3.punkta prasībām), kas radušās no starpības starp izmaksām, pārejot uz apkures vai karstā ūdens sistēmu vai elektrostaciju, kurā izmanto atjaunojamos energoresursus, un jaunas fosilo energoresursu apkures sistēmas vai elektrostacijas izveidošanas izmaksām (bez atbalsta vides jomā). Attiecināmajās izmaksās netiek iekļauti saimnieciskie ieguvumi un tehnoloģijas darbības izmaksas:

30.4.6.1. ēkas rekonstrukcijas projektā attiecināmās izmaksas attiecas uz zemas enerģijas rekonstrukcijas darbiem ēkas esošajās norobežojošās konstrukcijās. Ja rekonstrukcijas projektā tiek piebūvētas jaunas norobežojošās konstrukcijas, tām attiecināmās izmaksas aprēķina kā jaunbūves projektā;

30.4.6.2.jaunbūvei attiecināmās izmaksas ir papildus izmaksas, ko veido starpība starp aprēķinātajām zema enerģijas patēriņa būvniecības izmaksām un būvniecības izmaksām, kas izpilda minimāli nepieciešamās būvnormatīvā LBN 002-01 „Ēku norobežojošo konstrukciju siltumtehnika” noteiktās prasības;

30.4.7. šo noteikumu [8.2.apakšpunktā](http://likumi.lv/doc.php?id=224551#p20) minētai jomai par attiecināmām izmaksām, uzskata tikai projekta iesniedzēja papildu izmaksas (atbilstoši Komisijas regulas Nr. [800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML) 23.panta 3.punkta prasībām), kas radušās no starpības starp izmaksām, pārejot uz apkures vai karstā ūdens sistēmu vai elektrostaciju, kurā izmanto atjaunojamos energoresursus, un jaunas fosilo energoresursu apkures sistēmas vai elektrostacijas izveidošanas izmaksām (bez atbalsta vides jomā). Attiecināmās izmaksas aprēķina atbilstoši šo noteikumu [1.pielikumam](http://likumi.lv/doc.php?id=224551#piel2);

30.4.8. ja šo noteikumu [8.3.apakšpunktā](http://likumi.lv/doc.php?id=224551#p20) minētās jomas projekti, vēlāk tiek izmantoti komerciālajos nolūkos, visi ienākumi tiek atskaitīti no projekta attiecināmajam izmaksām;

30.4.9. ja komersants ir saņēmis riska kapitālu, tad projekta attiecināmās izmaksas nosaka, ievērojot Komisijas regulas Nr. [800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML) 7.panta 5.punkta "a" apakšpunktā minētos nosacījumus.

31. Šo noteikumu 8.1.apakšpunktā minētās jomasprojekta kopējās attiecināmās izmaksas nosaka atkarībā no plānotā enerģijas patēriņa apkurei uz ēkas apkurināmās platības kvadrātmetru. Maksimālās kopējās būvniecības vai rekonstrukcijas izmaksas, no kurām aprēķina attiecināmās izmaksas, uz vienu kvadrātmetru (neieskaitot pievienotās vērtības nodokli) nepārsniedz:

31.1. ēkās, kurās plānotais siltuma enerģijas patēriņš apkurei ir mazāks vai vienāds ar 15kWh/m2gadā, – 1400 *euro* /m2 jaunbūves un 420 *euro* /m2 rekonstrukcijas projektā;

31.2. ēkās, kurās plānotais siltuma enerģijas patēriņš apkurei ir lielāks par 15kWh/m2gadā un mazāks vai vienāds ar 25kWh/m2gadā, – 1200 *euro* /m2 jaunbūves un 350 *euro* /m2 rekonstrukcijas projektā.

32. Attiecināmās izmaksas, kas pārsniedz projektam apstiprināto kopējo attiecināmo izmaksu apmēru, tajā skaitā, kas pārsniedz šo noteikumu 30. un 31.punktā minētos ierobežojumus, sedz līdzfinansējuma saņēmējs.

33. Konkursa ietvaros projektu iesniedzējiem un projektu partneriem neattiecināmas ir:

33.1. izmaksas, kas neatbilst šo noteikumu 30.punktā minētajam;

33.2. izmaksas, kas pārsniedz šo noteikumu 31. punktā noteiktos izmaksu ierobežojumus;

33.3. izmaksas, kas radušās pirms līguma par projekta īstenošanu noslēgšanas ar aģentūru, izņemot šo noteikumu 25.1.2.apakšpunktā noteikto;

33.4. izmaksas, kas radušās pēc projekta īstenošanas termiņa beigām;

33.5. sadzīves elektroiekārtu nomaiņas vai remonta izmaksas (tajā skaitā, veļas mazgājamo mašīnu, televizoru vai ledusskapju iegāde vai remonts);

33.6. apgrozāmo līdzekļu iegādes izmaksas;

33.7. līzinga un nomas, kā arī līzinga un nomas darījumu izmaksas, izņemot tehniskā aprīkojuma nomas izmaksas administratīvo funkciju nodrošināšanai;

33.8. samaksa par aizdevuma izskatīšanu, noformēšanu un rezervēšanu, procentu maksājumi, maksājumi par naudas pārskaitījumiem, komisijas nauda, zaudējumi sakarā ar valūtas maiņu un citi tiešie finansiālie izdevumi;

33.9. pievienotās vērtības nodokļa maksājumi, ja tie ir atgūstami no valsts budžeta;

33.10. izmaksas, kas radušās, ja iepirkums nav veikts saskaņā ar iepirkumu regulējošo normatīvo aktu prasībām vai tajos ietvertajiem principiem;

33.11. jebkāda veida pārvietojamās tehnikas un transportlīdzekļu iegādes izmaksas;

33.12. izmaksas, kas saistītas ar tādu iekārtu iegādi, nomu vai remontu, kuras paredzētas personu pārvadāšanai vai kuras izmanto iekraušanai, izkraušanai, pārkraušanai vai pārvadāšanai;

33.13. lietotu preču un iekārtu iegādes izmaksas;

33.14. izmaksas, kuras saistītas ar investīcijām finanšu ieņēmumu gūšanai projekta īstenošanas rezultātā, ja projekta iesniedzējs ir tiešās vai pastarpinātās pārvaldes iestāde, biedrība vai nodibinājums;

33.15. efektivitātes paaugstināšanas izmaksas siltumavotam (katlumājā), kurā pirms projekta īstenošanas tika izmantoti atjaunojamie energoresursi;

33.16.  būvniecības izmaksas, kas saistītas ar siltumenerģijas un elektroenerģijas ražošanas ēku un palīgēku būvniecību, siltumenerģijas pārvades un sadales trašu būvniecību;

33.17. teritorijas labiekārtošanas un apzaļumošanas izmaksas;

33.18. citas izmaksas, kas nav noteiktas kā attiecināmas.

34. Izmaksas, kas saistītas ar publicitātes, un demonstrēšanas pasākumiem projekta ieviešanā, ka arī projekta administratīvās izmaksas komersantiem ir neattiecināmas.

35. Projekta izmaksu tāmē iekļautās neattiecināmās izmaksas, sedz no līdz finansējuma saņēmēja līdzekļiem.

**IV. Konkursa izsludināšanas kārtība**

36. Konkursu izsludina par visu šo noteikumu 5.punktā noteikto programmas līdzfinansējumu.

37. Aģentūra konkursu izsludina, ievietojot sludinājumu oficiālajā izdevumā „Latvijas Vēstnesis”, programmas apsaimniekotāja tīmekļa vietnē ([www.varam.gov.lv](http://www.varam.gov.lv)), kā arī aģentūras tīmekļa vietnē ([www.vraa.gov.lv](http://www.vraa.gov.lv)) un nosūta informāciju publicēšanai vadošās iestādes uzturētajā Eiropas Ekonomikas zonas finanšu instrumenta tīmekļa vietnē ([www.eeagrants.lv](http://www.eeagrants.lv)) latviešu valodā un Finanšu instrumenta biroja uzturētajā tīmekļa vietnē ([www.eeagrants.org](http://www.eeagrants.org/)) angļu valodā.

38. Sludinājumā norāda konkursa nosaukumu, konkursā pieejamo programmas līdzfinansējumu, projektu iesniegumu iesniegšanas termiņu (datumu un laiku) un vietu (aģentūras adresi).

39. Ne vēlāk kā trīs mēnešus līdz atklāta konkursa beigu termiņam aģentūras tīmekļa vietnē tiek ievietotas vadlīnijas projektu iesniedzējiem par projekta iesnieguma aizpildīšanu. Projektu iesniedzēji pēc konkursa izsludināšanas var uzdot aģentūrai papildu jautājumus par konkursa noteikumiem, nosūtot tos uz aģentūras elektronisko pasta adresi [pasts@vraa.gov.lv](mailto:pasts@vraa.gov.lv) ar norādi „Atklāta konkursa jautājums”. Jautājumus var iesniegt ne vēlāk kā 10 darba dienas pirms konkursa termiņa beigām. Aģentūra sniedz atbildes uz jautājumiem 5 darba dienu laikā, ievietojot informāciju aģentūras tīmekļa vietnē ([www.vraa.gov.lv](http://www.vraa.gov.lv)).

40. Projektu iesniegumu iesniegšanas termiņš ir seši kalendārie mēneši no konkursa izsludināšanas dienas. Projekta iesniegumu var iesniegt ne ātrāk kā divus mēnešus pirms atklāta konkursa beigu termiņa.

**V.Projekta iesnieguma saturs un iesniegšanas kārtība**

41. Projekta iesniedzējs drīkst iesniegt ne vairāk kā vienu projekta iesniegumu katrā no šo noteikumu 8.punktā minētajām atbalsta jomām.

42. Projekta iesniegums var ietvert aktivitātes, kuras paredzēts īstenot vienā ēkā.

43. Lai piedalītos konkursā, projekta iesniedzējs iesniedz aģentūrā aizpildītu projekta iesnieguma veidlapu (2.pielikums) un šādus papildu dokumentus (turpmāk – projekta iesniegums):

43.1. šo noteikumu 8.punktā minētajām atbalsta jomām:

43.1.1. deklarāciju par komercsabiedrības atbilstību mikro (sīkajai) , mazajai vai vidējai komercsabiedrībai, kas aizpildīta saskaņā ar normatīvajiem aktiem par komercsabiedrību deklarēšanas kārtību atbilstoši sīkajai (mikro), mazajai vai vidējai komercsabiedrībai (ja attiecināms);

43.1.2. pilnvaru attiecīgajai personai parakstīt projekta iesniegumu (ja attiecināms);

43.1.3. īpašumtiesības apliecinošu dokumentu (kopija) vai ilgtermiņa nomas līgumu (kopija), līgumu vai iestādes lēmuma izrakstu uz kura pamata objekts nodots projekta iesniedzējam lietojumā vai valdījumā (ja attiecināms);

43.1.4. projekta iesniedzēja – komersanta lēmumu par projekta īstenošanu, kuru parakstījis projekta iesniedzēja paraksttiesīgs pārstāvis un kurā noradītas projekta kopējās attiecināmās izmaksas (programmas līdzfinansējums un projekta iesniedzēja finansējums) un neattiecināmās izmaksas, kā arī persona, kas nodrošinās vai sniegs projekta finansējumu, pievienojot vienu no šādiem dokumentiem:

43.1.4.1. ja finansējumu nodrošina projekta iesniedzējs,– kredītiestādes izziņu, kas izdota ne agrāk kā vienu mēnesi pirms projekta iesnieguma iesniegšanas termiņa un kas apliecina, ka projekta iesniedzēja rīcībā ir projekta finansēšanai (attiecināmo un neattiecināmo izmaksu segšanai) nepieciešamais līdzekļu apjoms;

43.1.4.2. ja finansējumu sniedz kredītiestāde, – kredītiestādes lēmumu par to, ka kredītiestāde garantē projekta īstenošanai nepieciešamā finansējuma piešķiršanu attiecināmo un neattiecināmo izmaksu segšanai. Projekta iesniedzējam ir tiesības iesniegt šo kredītiestādes lēmumu līdz projekta līguma noslēgšanai;

43.1.4.3. ja finansējumu sniedz cita iestāde vai privātpersona, kas nav kredītiestāde, – kredītiestādes izziņu, kas izdota ne agrāk kā vienu mēnesi pirms projekta iesnieguma iesniegšanas un kas apliecina, ka finansētāja rīcībā ir projekta finansēšanai (attiecināmo un neattiecināmo izmaksu segšanai) nepieciešamais līdzekļu apjoms;

43.1.5. projekta iesniedzēja – tiešās vai pastarpinātās pārvaldes iestādes (izņemot valsts budžeta iestādes), biedrības vai nodibinājuma lēmumu par projekta īstenošanu (ja attiecināms), kuru parakstījis paraksttiesīgs pārstāvis un kurā norādītas projekta kopējās izmaksas – projekta attiecināmās izmaksas (programmas līdzfinansējums un projekta iesniedzēja finansējums) un neattiecināmās izmaksas, kā arī ietverts apliecinājums, ka tiešās vai pastarpinātās pārvaldes iestāde, biedrība vai nodibinājums vai tās dibinātājs nodrošinās projekta finansējumu. Ja šajā apakšpunktā minētās personas nesniedz projekta finansējumu, projekta iesniedzējs lēmumam pievieno vienu no šādiem dokumentiem:

43.1.5.1. ja finansējumu sniedz kredītiestāde, – kredītiestādes izziņu par to, ka kredītiestāde garantē nodrošināt projektam nepieciešamo finansējumu attiecināmo un neattiecināmo izmaksu segšanai;

43.1.5.2. ja finansējumu sniedz cita iestāde vai privātpersona, kas nav kredītiestāde, – kredītiestādes izziņu, kas izdota ne agrāk kā vienu mēnesi pirms projekta iesnieguma iesniegšanas un kas apliecina, ka finansētāja rīcībā ir projekta finansēšanai (projekta attiecināmo un neattiecināmo izmaksu segšanai) nepieciešamais līdzekļu apjoms;

43.1.6. partnerības apliecinājumu un partnerības līguma projekta kopiju;

43.1.7. ārvalsts nodokļu administrēšanas iestādes izdota izziņa (jābūt izsniegtai ne agrāk kā vienu mēnesi pirms projekta iesnieguma iesniegšanas), kas apliecina, ka ārvalstu projekta partnerim projekta iesniegšanas brīdī nav nodokļu parādu valstī, kurā ir tā galvenā darbības vieta (ja attiecināms);

43.2. šo noteikumu 8.1.apakšpunktā minētai jomai:

43.2.1. sertificēta energoauditora veiktu energoaudita pārskatu (ēkas rekonstrukcijas projektā), kas sagatavots atbilstoši šo noteikumu 3.pielikumam;

43.2.2. sertificēta energoauditora veiktu ēkas enerģijas patēriņa aprēķinu jaunbūves projektā;

43.2.3. attiecināmo izmaksu aprēķinu jaunbūvei atbilstoši šo noteikumu 30.4.6.2. apakšpunktam (jaunbūves projektā);

43.2.4. izmaksu aprēķinu, kurā veikts salīdzinājums starp jauna fosilā kurināmā apkures sistēmas vai elektrostacijas izveidošanas izmaksām, nepastāvot nekādam atbalstam vides jomā un izmaksām, kas rodas pārejot uz apkures vai karstā ūdens sistēmu vai elektrostaciju, kurā izmanto atjaunojamos energoresursus, īstenojot šo noteikumu 22.7. un 22.8. apakšpunktā minēto aktivitāti saskaņā ar Komisijas Regulas Nr. 800/2008 23.panta 3.punktu (attiecas uz komersantiem, biedrībām vai nodibinājumiem, kas veic saimniecisko darbību) (ja attiecināms);

43.2.5. būvvaldē akceptētu būvprojektu tehniskā projekta stadijā (kopija) par visiem projekta ietvaros plānotajiem būvdarbiem vai projekta grafisko daļu, kas atbilst šo noteikumu 4.pielikuma 4.punktā noteiktajam prasībām;

43.2.6. tehniskās apsekošanas atzinumu atbilstoši būvniecības jomu reglamentējošajiem normatīvajiem aktiem ēkas rekonstrukcijas projektā;

43.2.7. būvniecības tāmi atbilstoši būvniecības jomu reglamentējošajiem normatīvajiem aktiem;

43.2.8. atjaunojamos energoresursus izmantojošas tehnoloģijas aprakstu, kas ietver vismaz šādu informāciju, – projekta iesniegumā iekļauto tehnisko rādītāju pamatojums, principiālā shēma, ekonomiskais pamatojums, tehnoloģijas atrašanās vieta, informācija par energoresursu un to raksturojošiem rādītājiem (ja attiecināms);

43.2.9. dokumentu kopijas par saražoto, patērēto un pārdoto elektroenerģijas un saražoto, patērēto un pārdoto siltumenerģijas apjomu ēkā, kurā plānotas projekta aktivitātes, vismaz divos pēdējos noslēgtajos kalendārajos gados pirms projekta iesnieguma iesniegšanas, norādot datus pa mēnešiem (megavatstundas (MWh)), un izmantoto kurināmā apjomu;

43.2.10. zvērināta revidenta atzinumu par energoefektivitātes pasākumu īstenošanas attiecināmo izmaksu aprēķina pareizību un atbilstību Komisijas regulas Nr. [800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML) 21.pantam. Atzinumā iekļauj attiecināmo izmaksu aprēķinu šo noteikumu 8.1. apakšpunktā minētās atbalsta jomas ietvaros jaunbūves un rekonstrukcijas atbalstāmajām aktivitātēm (attiecas uz komersantiem, biedrībām vai nodibinājumiem, kas veic saimniecisko darbību);

43.3. šo noteikumu 8.2.apakšpunktā minētai jomai:

43.3.1. atjaunojamos energoresursus izmantojošas tehnoloģijas aprakstu, kas ietver vismaz šādu informāciju, – projekta iesniegumā iekļauto tehnisko rādītāju pamatojums, principiālā shēma, ekonomiskais pamatojums, tehnoloģijas atrašanās vieta, informācija par energoresursu un to raksturojošie rādītāji;

43.3.2. dokumentu kopijas par saražoto, patērēto un pārdoto elektroenerģijas un saražoto, patērēto un pārdoto siltumenerģijas apjomu ēkā, kurā plānotas projekta aktivitātes, vismaz divos pēdējos noslēgtajos kalendāra gados pirms projekta iesnieguma iesniegšanas, norādot datus pa mēnešiem (megavatstundas (MWh)), un izmantoto kurināmā apjomu;

43.3.3. informāciju par vēja resursu instrumentālajiem mērījumiem, kas veikti ne zemāk kā 50 metru augstumā un ne tālāk kā 10 km no plānotās vēja elektrostacijas atrašanās vietas (ja projektā plānota vēja elektrostaciju iegāde, būvniecība, uzstādīšana un pieslēgšana elektriskajai sistēmai);

43.3.4. komersantiem izmaksu aprēķins, kurā veikts salīdzinājums starp jauna fosilā kurināmā apkures sistēmas vai elektrostacijas izveidošanas izmaksām, nepastāvot nekādam atbalstam vides jomā un izmaksām, kas rodas pārejot uz apkures vai karstā ūdens sistēmu vai elektrostaciju, kurā izmanto atjaunojamos energoresursus, īstenojot šo noteikumu 23.1. un 23.2., apakšpunktā minēto aktivitāti saskaņā ar Komisijas Regulas Nr. 800/2008 23.panta 3.punktu (attiecas uz komersantiem, biedrībām vai nodibinājumiem, kas veic saimniecisko darbību);

43.3.5. būvvaldē akceptētu būvprojektu tehniskā projekta stadijā (kopija) par visiem projekta ietvaros plānotajiem būvdarbiem (ja attiecināms);

43.3.6.būvniecības tāmi atbilstoši būvniecības jomu reglamentējošajiem normatīvajiem aktiem.

44.  Aģentūra normatīvajos aktos nodokļu un nodevu jomā noteiktajā kārtībā pieprasa (ja attiecināms) vai iegūst no Valsts ieņēmumu dienesta informāciju, kas apliecina, ka projekta iesniedzējam nav Valsts ieņēmumu dienesta administrēto nodokļu parādu, t.sk., valsts sociālās apdrošināšanas obligāto iemaksu parādu, kas kopsummā pārsniedz 150 *euro*.

45. Projekta iesniedzējs projekta iesniegumam var pievienot šo noteikumu 44. punktā minēto informāciju apliecinošus dokumentus. Ja projekta iesniedzējs iesniedz šajā punktā minētos dokumentus, tiem jābūt izsniegtiem ne agrāk kā vienu mēnesi pirms projekta iesnieguma iesniegšanas.

46. Projekta iesniegumu vienā eksemplārā (projekta iesnieguma oriģināls) var iesniegt papīra formā vai elektroniska dokumenta formā. Projekta iesniegumu papīra formā iesniedz personīgi vai nosūta pa pastu (oriģinālu), pievienojot identiski aizpildītu projekta iesniegumu elektroniskā formā uz elektronisko datu nesēja. Projekta iesniegumu elektroniskā dokumenta formā nosūta uz elektronisko pasta adresi: [pasts@vraa.gov.lv](mailto:pasts@vraa.gov.lv) (ar norādi „Konkursam „Ilgtspējīgu ēku, atjaunojamo energoresursu tehnoloģiju un inovatīvu emisiju samazinošu tehnoloģiju attīstība””) parakstītu ar drošu elektronisko parakstu un apliecinātu ar laika zīmogu saskaņā ar normatīvajiem aktiem par elektronisko dokumentu izstrādāšanu, noformēšanu, glabāšanu un apriti.

47. Aģentūra projekta iesnieguma iesniegšanas laiku nosaka saskaņā ar šādiem nosacījumiem:

47.1. ja projekta iesniegumu sūta pa pastu, par tā iesniegšanas laiku uzskata pasta zīmogā norādīto nosūtīšanas datumu. Ja rodas domstarpības, projekta iesniedzējam jāpierāda laiks, kad sūtījums nodots pastā;

47.2. ja projekta iesniegumu iesniedz personīgi, par tā iesniegšanas laiku uzskata aģentūras spiedogā norādīto projekta iesnieguma saņemšanas datumu;

47.3. ja projekta iesniegumu iesniedz elektroniska dokumenta formā, par projekta iesnieguma iesniegšanas laiku uzskata brīdi, kad projekta iesniegums nosūtīts pa elektronisko pastu.Ja rodas domstarpības, projekta iesniedzējs pierāda faktu, ka projekta iesniegums nosūtīts līdz projekta iesnieguma iesniegšanas termiņa beigām. Ja aģentūra apgalvo, ka projekta iesniegums nav saņemts, tā minēto apgalvojumu pamato.

48. Projekta iesniedzējs, gatavojot projekta iesniegumu, ievēro šādus nosacījumus:

48.1. projekta iesniegumu sagatavo un noformē atbilstoši lietvedību regulējošajos normatīvajos aktos noteiktajām dokumentu izstrādes un noformēšanas prasībām;

48.2. projekta iesnieguma veidlapu sagatavo datorrakstā latviešu valodā, izņemot projekta iesnieguma veidlapas 2.4.2.apakšpunktu un 8.2. apakšpunktu;

48.3. papildu iesniedzamos dokumentus sagatavo datorrakstā latviešu valodā. Ja jāpievieno dokumenti, kas nav latviešu valodā, tad tiem pievieno dokumentu tulkojumus latviešu valodā, kas apliecināti normatīvajos aktos noteiktajā kārtībā, izņemot projekta partnerības līguma projektu;

48.4. projekta iesnieguma veidlapā visos aprēķinos izmanto naudas vienību – *euro*, programmas līdzfinansējumu un attiecināmo izmaksu kopsummu norādot *euro*, noapaļojot līdz diviem cipariem aiz komata;

48.5. projekta iesniegumu aizpilda bez neatrunātiem svītrojumiem, dzēsumiem, aizkrāsojumiem, labojumiem un papildinājumiem;

48.6. projekta iesnieguma veidlapai pievieno papildu iesniedzamo dokumentu oriģinālus vai kopijas, uz kurām ir attiecīgās institūcijas apliecinājums par kopijas atbilstību oriģinālam;

48.7. projekta iesniegums parakstīts atbilstoši šādam prasībām:

48.7.1. to parakstījusi atbildīgā amatpersona vai tās pilnvarota persona, kurai ir paraksta tiesības, ja projekta iesniedzējs ir tiešās vai pastarpinātās pārvaldes iestāde, biedrība vai nodibinājums;

48.7.2. persona, kurai ir paraksta tiesības, ja projekta iesniedzējs ir komersants;

48.8. ja projekta iesniegumu iesniedz elektroniska dokumenta formā:

48.8.1. to noformē atbilstoši normatīvajiem aktiem par elektronisko dokumentu izstrādāšanu, noformēšanu, glabāšanu un apriti;

48.8.2. projekta iesnieguma veidlapu izstrādā DOC vai DOCX formātā, energoaudita pārskatu – DOC, DOCX, PDF vai JPG formātā, rasējumus – PDF formātā, tāmi un laika grafiku – XLS vai XLSX formātā;

48.8.3. projekta iesniegumu paraksta ar drošu elektronisko parakstu, papildu iesniedzamo dokumentu oriģinālus paraksta katru atsevišķi ar drošu elektronisko parakstu un apliecina ar laika zīmogu. Ja papildu iesniedzamie dokumenti ir dokumentu kopijas, tos apliecina ar projekta iesniedzēja drošu elektronisko parakstu un laika zīmogu atbilstoši normatīvajiem aktiem par elektroniskiem dokumentiem un dokumentu juridisko spēku.

49. Nosūtot projekta iesniegumu pa pastu vai iesniedzot to aģentūrā personīgi, to ievieto slēgtā iepakojumā ar norādi „Konkursam „Ilgtspējīgu ēku, atjaunojamo energoresursu tehnoloģiju un inovatīvu emisiju samazinošu tehnoloģiju attīstība””.

50. Aģentūra reģistrē projektu iesniegumus, piešķir tiem identifikācijas numurus un piecu darba dienu laikā pēc projektu iesniegumu iesniegšanas termiņa beigām rakstiski vai elektroniski paziņo projekta iesniedzējam projekta iesnieguma identifikācijas numuru. Ja projekta iesniedzējs iesniedz projekta iesniegumu personīgi, projekta iesnieguma identifikācijas numuru piešķir un paziņo projekta iesniedzējam projekta iesnieguma iesniegšanas brīdī.

VI. Projektu iesniegumu izvērtēšana un lēmuma pieņemšana par finansējuma piešķiršanu

51. Projektu iesniegumus atbilstoši šo noteikumu 5.pielikumā noteiktajiem administratīvajiem vērtēšanas kritērijiem vērtē aģentūra.

52. Projektu iesniegumus atbilstoši šo noteikumu 6.pielikumā noteiktajiem kvalitātes vērtēšanas kritērijiem – vērtē projektu iesniegumu vērtēšanas komisija (turpmāk – vērtēšanas komisija). Vērtēšanas komisijas izveidošanas un darbības kārtību nosaka vērtēšanas komisijas nolikums. Vērtēšanas komisijas nolikumu un vērtēšanas komisijas sastāvu apstiprina ar aģentūras rīkojumu.

53. Vērtēšanas komisiju vada aģentūras pārstāvis. Vērtēšanas komisijā ar balss tiesībām ir iekļauti divi aģentūras, divi Vides aizsardzības un reģionālās attīstības ministrijas pārstāvji un viens Ekonomikas ministrijas pārstāvis. Vērtēšanas komisijas darbā kā novērotāji var piedalīties pārstāvji no vadošās iestādes, Finanšu instrumenta komitejas un Norvēģijas vēstniecības Latvijā, kā arī padomdevēja statusā sanāksmēs uzaicina piedalīties donorvalsts programmas partnerus.

54.Aģentūra piesaista vismaz divus neatkarīgus ekspertus ar padomdevēja tiesībām atklāta konkursa projektu iesniegumu izvērtēšanai.

55. Ja ekspertu piešķirto punktu starpība ir vairāk par 30% no lielākā piešķirtā punktu skaita, Aģentūra piesaista trešo ekspertu, lai nodrošinātu projekta iesnieguma neatkarīgu vērtēšanu. Šādos gadījumos projektu sarindošanai prioritārā secībā tiek izmantots vidējais punktu skaits, ko aprēķina no divu līdzīgu punktu skaita.

56. Projektu iesniegumus sarindo prioritārā secībā atkarībā no saņemto punktu skaita (augstāka prioritāte ir projektam, kurš ir saņēmis lielāku punktu skaitu). Ja vairāki projektu iesniegumi saņēmuši vienādu punktu skaitu, tiek ievēroti šādi projektu sarindošanas principi:

56.1. priekšroku dod projekta iesniegumam, kurā ir paredzēts lielāks CO2 emisiju samazinājuma rādītājs;

56.2. ja vairākos projektu iesniegumos paredzēts vienāds CO2 emisiju samazinājuma rādītājs, priekšroku dod projekta iesniegumam, kurā ir lielāks efektivitātes rādītājs;

56.3. ja vairākos projektu iesniegumos ir vienāds efektivitātes rādītājs, priekšroku dod projekta iesniedzējiem šādā secībā: tiešās vai pastarpinātās pārvaldes iestāde, biedrība, nodibinājums, mikro (sīkais) komersants, mazais komersants, vidējais komersants, lielais komersants.

57. Par projekta iesnieguma apstiprināšanu lemj, ja ir izpildīti šādi nosacījumi:

57.1. projekta iesniegums atbilst visiem administratīvās (5.pielikums) vērtēšanas kritērijiem un saņemts vērtējums kvalitātes vērtēšanas kritērijiem (6.pielikums);

57.2. projekta iesniegumā paredzēto projekta aktivitāšu īstenošanai pēc sarindošanas šo noteikumu 56.punktā noteiktajā kārtībā ir pieejams pietiekams finansējums.

58. Lēmumā par projekta iesnieguma apstiprināšanu ar nosacījumu aģentūra projekta iesniedzējam norāda, kāda papildu vai precizējoša informācija ir nepieciešama, lai projekta iesniegums atbilstu šo noteikumu 5.pielikumā minētajiem precizējamiem kritērijiem, un termiņu, kādā informācija ir sniedzama.

59. Aģentūras lēmumā par projekta iesnieguma apstiprināšanu ar nosacījumu ietverto nosacījumu izpildes termiņš nevar būt garāks par 20 darba dienām no tā saņemšanas dienas.

60. Informāciju par lēmumā ietverto nosacījumu izpildi projekta iesniedzējs iesniedz aģentūrā izvērtēšanai. Aģentūra 10 darba dienu laikā no informācijas saņemšanas dienas izvērtē projekta iesniedzēja iesniegto informāciju un sagatavo atzinumu:

60.1. par tās atbilstību lēmumā ietvertajiem nosacījumiem;

60.2. par tās neatbilstību lēmumā ietvertajiem nosacījumiem.

61.Projekta iesniegumu noraida, ja:

61.1.projekta iesniegums neatbilst kādam no šo noteikumu 5.pielikumā minētajiem kritērijiem;

61.2.projekta iesniegumā paredzēto projekta aktivitāšu īstenošanai pēc sarindošanas šo noteikumu 56.punktā noteiktajā kārtībā nav pieejams pietiekams finansējums.

62. Projekti, kas tiek noraidīti šo noteikumu 61.2. apakšpunktā noteiktā iemesla dēļ, tiek iekļauti rezerves sarakstā, kura mērķis ir atbalstīt kvalitatīvus projektus, kuriem pietrūkst finansējums konkursa ietvaros. Iepriekš minētie projekti tiek finansēti no līdzekļiem, kas netiek izmantoti, ja:

62.1. noteiktā termiņā netiek parakstīts līgums par projekta īstenošanu ar kādu no līdzfinansējuma saņēmējiem;

62.2. projekta īstenošanas pirmajā pusgadā tiek lauzts līgums ar kādu no līdzfinansējuma saņēmējiem par līguma paredzēto saistību neizpildi.

63. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par projekta iesniedzēja iesniegtās informācijas atbilstību nosacījumiem, kas ietverti lēmumā par projekta iesnieguma apstiprināšanu ar nosacījumu, aģentūra nosūta projekta iesniedzējam pa pastu divu darba dienu laikā pēc attiecīgā lēmuma vai atzinuma parakstīšanas.

64. Ja ir pieņemts lēmums par projekta iesnieguma apstiprināšanu vai sagatavots atzinums par projekta iesniedzēja iesniegtās informācijas atbilstību lēmuma (par projekta iesnieguma apstiprināšanu ar nosacījumu) nosacījumiem, aģentūra uzaicina projekta iesniedzēju noslēgt projekta līgumu.

65. Ja projekta īstenošanā piedalās projekta partneris, projekta iesniedzējs pirms projekta līguma slēgšanas, iesniedz aģentūrā parakstītu partnerības līguma kopiju.

66. Aģentūra pieņem lēmumu par projekta iesnieguma apstiprināšanu, apstiprināšanu ar nosacījumu vai noraidīšanu normatīvajā aktā par Eiropas Ekonomikas zonas finanšu instrumenta vadību noteiktajā termiņā, bet ne vēlāk kā līdz 2014.gada 31.decembrim.

**VII. Projekta līguma noslēgšanas un ieviešanas nosacījumi**

67.  Aģentūra slēdz ar līdzfinansējuma saņēmēju projekta līgumu normatīvajā aktā par Eiropas Ekonomikas zonas finanšu instrumenta vadību noteiktajā kārtībā un termiņos. Ja līdzfinansējuma saņēmējs neparaksta projekta līgumu minētajā termiņā, tas zaudē tiesības slēgt šo līgumu.

68. Visus projekta ietvaros veiktos izdevumus līdzfinansējuma saņēmējs pamato ar grāmatvedības attaisnojuma dokumentiem.

69. Lai nodrošinātu projekta publicitāti līdzfinansējuma saņēmējs:

69.1. projekta īstenošanas laikā noorganizē vismaz divus informatīvos pasākumus (seminārs, konference, preses konference, projekta atklāšanas vai noslēguma pasākums), kuros tas informē sabiedrību par projekta aktivitātēm un rezultātiem;

69.2. izveido (ja tāda vēl nav izveidota) un uztur tīmekļa vietni, kurā tiek publicēta aktuālā informācija par projektu gan latviešu, gan angļu valodā, norādot šādu informāciju:

69.2.1. projekta mērķis, projekta partneri, projekta īstenošanas periods, galvenās aktivitātes un plānotie rezultāti, projektam piešķirtais programmas līdzfinansējums;

69.2.2. par projekta īstenošanas gaitu un sasniegtajiem rezultātiem, tai skaitā ievieto fotogrāfijas par projekta īstenošanu;

69.2.3. par sadarbību ar donorvalstu organizācijām (ja attiecināms);

69.2.4.līdzfinansējuma saņēmēja kontaktinformācija;

69.2.5. Eiropas Ekonomikas zonas finanšu instrumenta logo un norāde uz finansētāju;

69.3. informāciju par plānotajiem un īstenotajiem publicitātes pasākumiem, projekta īstenošanu, finanšu izlietojumu un panākto vides kvalitātes uzlabojumu ne retāk kā reizi ceturksnī ievieto finansējuma saņēmēja tīmekļa vietnē;

69.4.  ēkā, kurā veiktas projekta aktivitātes, pēc projekta pabeigšanas, sagatavo un publiski pieejamā telpā izvieto ēkas energosertifikātu un vizuālu informāciju, kurā uzskatāmi parāda projekta rezultātus (ja attiecināms);

69.5. pie katras ēkas, kurā veiktas projekta aktivitātes, piestiprina informatīvu plāksni atbilstoši projekta līgumā noteiktajām prasībām.

70. Projekta īstenošanas progresa uzraudzībai pēc aģentūras pieprasījuma līdzfinansējuma saņēmējam jānodrošina šādi dokumenti pārbaudei:

70.1. gaisa caurlaidības testa atskaiti atbilstoši piemērotai būvniecības stadijai, kurā atskaiti iespējams sagatavot (gaisa caurlaidības koeficienti ēkām norādīti šo noteikumu 4.pielikumā) (attiecas uz šo noteikumu 8.1.apakšpunktā minēto atbalsta jomu);

70.2. būtisko projekta risinājumu fotofiksācija, tajā skaitā siltumizolācijas un logu instalāciju risinājumu fotofiksācija būvniecības stadijā (attiecas uz šo noteikumu 8.1.apakšpunktā minēto atbalsta jomu).

71. Līdzfinansējuma saņēmējs nodrošina projekta aktivitāšu īstenošanas rezultātā radušos atkritumu vai pārpalikumu otrreizēju izlietošanu, pārstrādi, apstrādi un/vai uzglabāšanu videi nekaitīgā veidā.

72. Līdzfinansējuma saņēmējs projekta īstenošanas laikā nodrošina projekta ietvaros rekonstruēto vai uzbūvēto īpašumu, kā arī iegādātā aprīkojuma apdrošināšanu pret zaudējumiem (piemēram, ugunsgrēka, zādzības un citos gadījumos).

**VIII. Līdzfinansējuma saņēmējam pieejamie maksājumi un to saņemšanas nosacījumi**

73. Līdzfinansējuma saņēmējam, kas nav valsts budžeta iestāde, ir pieejami šādi maksājumu veidi:

73.1. avansa maksājums līdz 40 % no projektam piešķirtās programmas līdzfinansējuma summas, kas tiek izmaksāts 20 darba dienu laikā pēc projekta līguma noslēgšanas;

73.2. avansa un viena vai vairāku starpposma maksājumu kopsumma nedrīkst pārsniegt 90 % no projektam piešķirtās programmas līdzfinansējuma summas;

73.3. noslēguma maksājums, kas, ņemot vērā līdzfinansējuma saņēmējam izmaksāto avansa un starpposmu maksājumus, nepārsniedz projektam piešķirto programmas līdzfinansējuma summu.

74. Līdzfinansējuma saņēmējs, kas nav valsts budžeta iestāde, var saņemt avansu, ja izpildīti šādi nosacījumi:

74.1. līdzfinansējuma saņēmējs iesniedz aģentūrā avansa maksājuma pieprasījumu, kas sagatavots atbilstoši projekta līgumā noteiktajam;

74.2. līdzfinansējuma saņēmējs, ja tas ir komersants, biedrība vai nodibinājums, iesniedz aģentūrā Latvijas Republikā reģistrētas kredītiestādes avansa maksājuma nodrošinājuma garantijas vēstuli par pilnu avansa summu, kas izsniegta par labu aģentūrai un kredītiestādes garantijas termiņš nav īsāks par projekta īstenošanas termiņu, kā arī satur nosacījumu par līdzekļu atgriešanu pēc pirmā pieprasījuma un nosacījumu par garantijas termiņa pagarināšanas iespēju.

75. Līdzfinansējuma saņēmējs reizi četros mēnešos atbilstoši projekta līgumam iesniedz aģentūrā projekta pārskatu un tam pievienotos izdevumus apliecinošos dokumentus.

76. Aģentūra veic projektu pārskatu un tiem pievienoto izdevumu apliecinošo dokumentu izskatīšanu.

77. Aģentūra proporcionāli samazina projektam piešķirtā finansējuma apmēru, ja:

* 1. faktiskais finansējuma izlietojums ir mazāks, nekā paredz projekta līgums;

77.2. nav īstenota kāda no projekta darbībām/aktivitātēm;

77.3. nav iesniegti finanšu līdzekļu izlietojumu dokumenti;

77.4. izmaksas nav samērīgas un ekonomiski pamatotas;

77.5. konstatē neatbilstību;

77.6. finanšu līdzekļu izlietojums nav veikts saskaņā ar normatīvo aktu prasībām publisko iepirkumu jomā.

78. Visas ar projektu īstenošanu saistītās izmaiņas līdzfinansējuma saņēmējs saskaņo ar aģentūru.

79. Ar projekta mērķi un sasniedzamiem uzraudzības rādītājiem saistītās izmaiņas aģentūra izvērtē un iesniedz programmas apsaimniekotājam. Programmas apsaimniekotājs 10 darba dienu laikā izvērtē iesniegtās izmaiņas projektā un sagatavo atzinumu, kuru iesniedz finanšu instrumenta 2009.–2014.gada perioda programmas "Nacionālā klimata politika" sadarbības komitejai saskaņošanai.

**IX. Līdzfinansējuma saņēmēja atbildība par projekta rezultātiem**

80. Projekta rezultātā jāpanāk atbilstība šādiem rādītājiem:

80.1. šo noteikumu 8.1.apakšpunktā minētajā atbalsta jomā īstenotiem projektiem:

80.1.1. normatīvajos aktos par energoefektivitātes aprēķina metodi noteiktajā kārtībā aprēķinātais siltumenerģijas patēriņš uz apkurināmo telpu platību apkurei pēc projektā plānoto aktivitāšu īstenošanas ēkā, uz kuru attiecas projekta aktivitātes, nepārsniedz 25 kWh/m2 gadā;

80.1.2. ēkas rekonstrukcijas projekta CO2 emisiju samazinājuma efektivitātes rādītājs (turpmāk – efektivitātes rādītājs), kas raksturo CO2 emisijas samazinājumu attiecībā pret projektam pieprasīto programmas līdzfinansējumu, komersanta īstenotajā projektā nav mazāks par 0,28 kgCO2/*euro* gadā, bet tiešās vai pastarpinātās pārvaldes iestādes, biedrības vai nodibinājuma īstenotajā projektā nav mazāks par 0,21 kgCO2/*euro* gadā. CO2 emisijas apjomu aprēķina saskaņā ar normatīvajiem aktiem par ēkas energoefektivitātes aprēķina metodi un atbilstoši šo noteikumu 7.pielikumam.

80.1.3. projekta īstenošanas rezultātā tiek nodrošināta ēkas tehnisko rādītāju atbilstība šo noteikumu 4.pielikumā noteiktajām prasībām;

80.2. Šo noteikumu 8.2. un 8.3.apakšpunktā minētajām atbalsta jomām efektivitātes rādītājs, kas raksturo CO2 emisiju samazinājumu attiecībā pret projektam pieprasīto programmas līdzfinansējumu, nav mazāks par 0,42 kgCO2/*euro* gadā. CO2 emisiju samazinājumu aprēķina atbilstoši šo noteikumu 7.pielikumam.

81. Vismaz piecus gadus pēc projekta pabeigšanas līdzfinansējuma saņēmējs nodrošina:

81.1. projekta ietvaros rekonstruētā vai uzbūvētā nekustamā īpašuma vai iegādāto iekārtu saglabāšanu tā īpašumā un izmantošanu atbilstoši projekta mērķiem;

81.2. projekta ietvaros rekonstruētā vai uzbūvētā nekustamā īpašuma, kā arī iegādāto iekārtu apdrošināšanu pret zaudējumiem (piemēram, ugunsgrēka, zādzības un citos gadījumos);

81.3. katru gadu finanšu līdzekļus projekta līgumā noteiktajā apmērā projekta ietvaros rekonstruētā vai uzbūvētā īpašuma vai iegādāto iekārtu uzturēšanai;

81.5. ka ēka netiek atsavināta (attiecas uz šo noteikumu 8.1.apakšpunktā minēto atbalsta jomu). Ja ēka tiek atsavināta, aģentūra pieņem lēmumu par projektam izmaksāto finanšu instrumenta līdzekļu atzīšanu par neattiecināmiem un piešķirtā finanšu instrumentu līdzfinansējuma un nacionālā līdzfinansējuma atgūšanu;

81.6. ka ēka tiek izmantota vienīgi pašvaldības autonomo funkciju nodrošināšanai, ja līdzfinansējuma saņēmējs ir pašvaldība;

81.7. visiem interesentiem pieejamību projekta rezultātiem, īstenojot demonstrēšanas pasākumus, izveidojot informatīvu stendu vai ekspozīciju par projekta īstenošanas laikā sasniegto enerģijas ietaupījumu un CO2 emisiju samazinājumu;

81.8.  projekta iesniegumā un projekta līgumā noteikto rezultātu, tai skaitā CO2 emisiju samazinājuma sasniegšanu un rezultātu uzturēšanu.

82. Piecus gadus pēc projekta pabeigšanas līdzfinansējuma saņēmējs katru gadu veic projekta rezultātu monitoringu un līdz nākamā gada 31.janvārim iesniedz aģentūrā projekta rezultātu monitoringa pārskatu atbilstoši projekta līgumā noteiktajam.

83. Ja šo noteikumu 8.1.apakšpunktā minētajai atbalsta jomai aģentūra atbilstoši līdzfinansējuma saņēmēja iesniegtajam uzraudzības pārskatam par pirmo un otro ēkas ekspluatācijas gadu pēc projekta pabeigšanas konstatē, ka projekta iesniegumā (ēkas rekonstrukcijas projektā) norādītais CO2emisiju plānotais samazinājums gadā, salīdzinot ar uzraudzības pārskatā norādīto vidējo samazinājumu, un (jaunbūves projektā) plānotais enerģijas patēriņš apkurei (kWh/m2 gadā) nav sasniegts, aģentūra aprēķina neatbilstības apmēru (turpmāk – CO2emisiju samazinājuma neatbilstība) saskaņā ar normatīvajiem aktiem par energoefektivitātes aprēķina metodi un rakstiski par to informē līdzfinansējuma saņēmēju un apsaimniekotāju.

84. Ja šo noteikumu 8.2.apakšpunktā minētajai atbalsta jomai aģentūra atbilstoši līdzfinansējuma saņēmēja iesniegtajam uzraudzības pārskatam par pirmo un otro ēkas ekspluatācijas gadu pēc projekta pabeigšanas konstatē, ka projekta iesniegumā norādītais CO2 emisiju plānotais samazinājums gadā, salīdzinot ar uzraudzības pārskatā norādīto vidējo samazinājumu nav sasniegts, aģentūra aprēķina neatbilstības apmēru un rakstiski par to informē līdzfinansējuma saņēmēju un programmas apsaimniekotāju.

85. Līdzfinansējuma saņēmējs 30 darba dienu laikā pēc šo noteikumu 83. un 84.punktā minētās informācijas saņemšanas iesniedz aģentūrā pasākumu plānu CO2 emisiju samazinājuma neatbilstības novēršanai (turpmāk – plāns). Aģentūra izvērtē un sniedz atzinumu par plānu.

86. Līdzfinansējuma saņēmējs plānā ietver argumentētus elektroenerģijas patēriņa samazināšanas un siltumenerģijas patēriņa samazināšanas organizatoriskos un tehniskos pasākumus, kas netika veikti projekta līguma ietvaros vai netika veikti pietiekami kvalitatīvi.

87. Plānu līdzfinansējuma saņēmējs īsteno par saviem līdzekļiem gada laikā pēc šo noteikumu 83. un 84.punktā minētās informācijas saņemšanas.

Ministru prezidente L. Straujuma

Vides aizsardzības un reģionālās

attīstības ministrs E. Cilinskis

Iesniedzējs:

Vides aizsardzības un reģionālās

attīstības ministrs E. Cilinskis

Vīza:

Valsts sekretārs G.Puķītis

12.03.2014., 11:46

7941

Nataļja Anžāne

Tālr.67026408

e-pasts: [natalja.anzane@varam.gov.lv](mailto:natalja.anzane@varam.gov.lv)

Raimonds Kašs

Tālr. 67026538

e-pasts: [raimonds.kass@varam.gov.lv](mailto:raimonds.kass@varam.gov.lv)